OpenLLM-France/wikimedia huggingface dataset:
# Catalina Zaforteza i de Togores

Catalina Zaforteza i de Togores, també coneguda pel sobrenom de la Gran Cristiana (Son Berga, Palma, 24 de febrer de 1833 - Palma, 29 de setembre de 1912), va ser una noble mallorquina.
Filla de Maria Antònia de Togores i de Tomàs de Quint-Zaforteza i Dameto. Va quedar vídua l'any 1868 de Marià de Villalonga –marquès de la Casa Desbrull, important terratinent mallorquí-, amb qui s'havia casat als 23 anys. Aleshores passà a administrar el patrimoni de l'espòs. Va promoure la creació dels jardins de Son Angelats a Sóller i la construcció del gran hort famós per la perfecció tècnica dels seus marges. S'interessà per l'arquitectura neogòtica, promovent nombroses reformes a sa casa del carrer de la Portella a Ciutat, així com la construcció de la capella-panteó de la Torre de Llucmajor.
Catalina era una dona molt culta, de caràcter, i molt popular per la seua generositat. Mantenia a sa casa una tertúlia on la literatura i el carlisme eren temes habituals. I és que va estar compromesa amb la causa del carlisme mallorquí, col·laborant amb els pretendents Carles Lluís de Borbó i de Bragança i Carles de Borbó i Àustria-Este. Quan començà la Tercera Carlinada, l'any 1872, Catalina fou desterrada a Guadalajara, i els seus béns embargats. Tanmateix, va aconseguir enganyar les autoritats i dirigir-se amb un vaixell a França on va romandre exiliada a Montpeller, junt als seus fills, fins que va acabar la guerra.
Hi ha a Palma l'edifici esmentat d'origen gòtic que rep el nom de Ca la Gran Cristiana. Ella visqué en aquest edifici en el segle xix. L'any 1968 va ser adquirit per l'Ajuntament i cedit a l'Estat per al Museu de Mallorca que es va obrir al públic l'any 1976. Davant el portal conta la tradició que el cavaller Coc matà un drac que oferí a la seva enamorada, filla d'aquesta casa. El drac és avui al Museu Diocesà.

## Bibliografia

* Pascual, Aina; Llabrés, Jaume (coord.) (1999). Dones i èpoques: aproximació històrica al món de la dona a les Illes Balears. Palma: José J. de Olañeta (La Foradada, 61).

## Referències

* 1 2 3 4 «Catalina Zaforteza i de Togores». Diccionari Biogràfic de Dones. Barcelona: Associació Institut Joan Lluís Vives Web (CC-BY-SA via OTRS).
# Castelnuovo Don Bosco

Castelnuovo Don Bosco, (Castelneuv d'Ast en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis d'Albugnano, Buttigliera d'Asti, Capriglio, Moncucco Torinese, Moriondo Torinese, Passerano Marmorito i Pino d'Asti.
Pertanyen al municipi les frazioni de Bardella, Mondonio San Domenico Savio (de de l'any 1929), Morialdo, Colle Don Bosco, Nevissano i Ranello.

## Galeria fotogràfica

* Vista del poble
# Castelnuovo

«Castelnuovo» té aquests significats:
* Toponímia:
** Castelnuovo (Trento), municipi italià a la província de Trento (regió del Trentino - Alto Adige, Itàlia)
** Castelnuovo Bormida, municipi a la província d'Alessandria (regió del Piemont, Itàlia)
** Castelnuovo di Conza poble a la província de Salern (regió de Campània, Itàlia)
** Castelnuovo di Garfagnana, municipi a la Província de Lucca (regió de la Toscana, Itàlia)
** Castelnuovo di Val di Cecina, municipi a la província de Pisa (regió de la Toscana, Itàlia)
** Castelnuovo Scrivia, municipi a la província d'Alessandria (regió del Piemont, Itàlia)
* Biografies:
** Emma Castelnuovo (Roma, 1913), professora i matemàtica italiana
** Mario Castelnuovo-Tedesco (Florència, Toscana, 1895 - Beverly Hills, Califòrnia, 1968), compositor italià
# Castelnuovo Belbo

Castelnuovo Belbo, tambéCastelnuovo d'Incisa, (Castelneuv Belb en piemontès iCastaunòv Berb localment) és un municipi situat al territori de la província d'Asti, a la regió del Piemont (Itàlia).
Limita amb els municipis de Bergamasco, Bruno, Incisa Scapaccino, Mombaruzzo i Nizza Monferrato.
Pertany al municipi la frazione de Gallinara.
Fou l'epicentre del terratrèmol que va afectar tot el Piemont el 21 d'agost del 2000.
# Úter

L'úter o matriu és l'òrgan encarregat de la gestació de l'aparell reproductor femení en els mamífers. Està situat entre la vagina i les trompes de Fal·lopi i allotja la blàstula, que s'implanta a l'endometri, iniciant-se així la gestació, que en l'espècie humana dura uns 280 dies.
Una flexió uterina és una inclinació del cos de l'úter respecte al coll uterí (la part inferior i estreta).

## Funció

L'úter és capaç d'acceptar un òvul fertilitzat, o zigot, que s'implanta en l'endometri i que serà nodrit per a poder passar posteriorment a l'estadi d'embrió i poder completar l'etapa de gestació d'un individu. Quan l'úter conté un embrió o fetus és un úter gràvid.

## Morfologia

En els humans té una forma simple piriforme que és la mateixa que en els equins. En altres mamífers adopta formes dobles o bicornuades, com en els gossos. Un dels primers metges que refutà la idea de Galè, basant-se en disseccions en gossos, que l'úter dels humans era bicorne fou Andreas Vesal, tretze segles més tard. L'úter és una estructura de parets gruixudes, amb un epiteli molt vascularitzat, que forma, en ajuntar-se amb les membranes externes de l'embrió, una placenta, a través de la qual la gestant intercanvia substàncies amb el fetus.
L'úter humà és a la pelvis, entre el recte i la bufeta urinària, entapissat pel peritoneu pelvià i fixat pels lligaments amples, rodons i uterosacres. L'úter de la dona adulta no gestant té forma de pera aplanada invertida, d'uns 7 cm a 8 cm de llargada, formada per una part superior triangular, el cos, en els angles superiors del qual desemboquen les trompes de Fal·lopi, i una part inferior i estreta, el coll uterí, l'orifici extern del qual comunica amb la vagina. La irrigació és feta per l'artèria uterina, branca de la hipogàstrica.
El cèrvix o coll uterí és la part inferior i estreta de l'úter, compresa entre el cos i l'orifici. El límit superior del canal del coll de l'úter és l'anell de Bandl, que es marca molt als darrers tres primers mesos d'un embaràs. Les eminències de les parets anterior i posterior de la cavitat del coll uterí presenten una formació anatòmica arborescent coneguda com a arbre de la vida. La part del cèrvix situada dins de la vagina, per la seva forma, es coneix com a morro de tenca o musell de tenca. Al voltant de l'orifici del coll uterí s'hi troben les glàndules de Naboth.

## Vegeu també

* Capes que componen l'úter: miometri, endometri, perimetri
* Menstruació: menstruació dolorosa, amenorrea
* Cicle endometrial
* Contracció uterina
* Liomioma uterí
* Vacuna del papil·lomavirus

## Enllaços externs

* Il·lustració a wku.edu Arxivat 2007-03-07 a Wayback Machine.
# Con de dejecció

Un con de dejecció o ventall al·luvial és una forma de modelat fluvial del curs dels rius que consisteix en una acumulació de la major part dels materials arrossegats pels rius o torrents secundaris en arribar al curs principal.
Es caracteritza pel fet que els materials, procedents de l'erosió de les zones superiors de la conca, es dipositen formant un ventall més o menys ampli i elevat, en forma més o menys cònica i de dimensions molt variables. Aquests dipòsits són especialment notables quan es formen a la sortida dels torrents on hi ha un pendent important entre la vall principal i la del torrent, els materials que arrossega l'aigua es van dipositant a mesura que disminueix el pendent atès que en disminuir la velocitat també ho fa la capacitat de transport. La sedimentació es fa de manera desordenada en funció de la grandària de les partícules, del pendent i la capacitat d'arrossegament de cada moment, això fa que la direcció del curs de l'aigua sigui molt canviant. Aquesta inestabilitat fa que els cons de dejecció siguin zones molt perilloses en cas de pluges per la possibilitat que es produeixin inundacions i desbordaments en canviar el curs del flux d'aigua.

## Morfologia

El perfil radial del ventall al·luvial és còncau, mentre que perfil transversal és marcadament convex. Generalment els sediments més amples i gruixuts es troben localitzats en la zones pròximals, mentre que els més fins es troben cap a la zones distals del ventall.
En la descripció de ventalls al·luvials s'utilitza la següent subdivisió: zona de capçalera, corresponent a la part més propera a l'àpex associat normalment a conglomerats i clast de grandària, zona de cos, presentant normalment alternança de conglomerats amb arenoses i la zona de peu del ventall corresponent a zones distals que pot interdigitar-se amb altres ambients sedimentaris, que pot ser caracteritzada a l'alternança d'arenoses amb estratificació creuada. El pendent general vària entre 5° i 10° en la zona de la capçalera i d'1° a 2° en el peu, existint una correlació positiva entre pendent del ventall i calibre del sediment.
Pel que fa a les diferències entre ventalls al·luvials i els rius es pot dir que els primers tenen major pendent que rius "normals". És possible dir que existeix una relació correlació positiva entre àrea del ventall i àrea de la conca de drenatge, com també una tendència que correlaciona negativament el pendent del ventall i l'àrea de la conca de drenatge.

## Referències

* ↑ J.P. le Roux, Sedimentology, Apunte Curso Sedimentología Departamento Geología Universidad de Chile
* ↑ Terence C Blair, Alluvial fans and their natural distinction from rivers based on morphology, hydraulic processes, sedimentary processes, and facies assemblages, 1994
* ↑ Blair, T.C. and McPherson, J.G. (1992) The Trollheim alluvial fan and facies model revisited. Bull. Geol. Soc. Am., 104, 762±769.
# Higiene alimentària

* No s'ha de confondre amb Seguretat alimentària, que fa referència a l'accés i a la disponibilitat d'aliments..
La higiene alimentària o seguretat sanitària dels aliments (en anglès food safety), és la disciplina científica que s'encarrega de manipular, preparar, emmagatzemar i supervisar els aliments amb l'objectiu d'eliminar-ne o reduir-ne el deteriorament per malalties alimentàries provocades per microorganismes. En conseqüència, vetlla per garantir uns aliments segurs, saludables i salubres que no posin en perill la salut pública.
Entre les diverses pràctiques de la indústria de l'alimentació, la seguretat alimentària pren consideració sobre els controls veterinaris i benestar animal, els residus i plaguicides químics, les regulacions sobre el control hormonal, els punts crítics a les cadenes de producció, l'autenticitat i les restriccions en la metodologia de processament, l'etiquetatge, els additius alimentaris i les pràctiques biotecnològiques tals com l'ús d'organismes modificats genèticament (OMG) i les fermentacions.
Pel que fa a regulacions internacionals, l'any 2003 l'Organització Mundial de la Salut (OMS) i l'Organització de les Nacions Unides per a l'Agricultura i l'Alimentació (FAO) van publicar el Codex Alimentarius, un document pensat com a pauta per a la seguretat alimentària. Els estàndards internacionals de regulació sobre aquesta materia estan recollits per la sèrie normativa ISO 22000, publicada per l'Organització Internacional per a l'Estandardització (ISO) i que esdevé un derivat de la sèrie ISO 9000.

## Referències

* ↑ L. Knechtges, Paul. «Defining Food Safety». A: Food Safety: Theory and Practice (en anglès). Jones & Bartlett Publishers, 2011, p. 35-36. ISBN 9780763785567.
* ↑ H. Smith, Ronald; E. Rodrick, Gary. «Definition of Food Safety». A: Food Safety Handbook (en anglès). Hoboken (Nova Jersey): John Wiley & Sons, 2005, p. 3-10. ISBN 9780471432272.
* ↑ OCDE. «Trade conflicts». A: Food Safety and Quality Trade Considerations: Trade Considerations (en anglès). París: OECD Publishing, 1999, p. 18-26. ISBN 9789264174115.
* ↑ «CODEX Alimentarius: Sobre el Codex» (en castellà). FAO, 18-08-2016. [Consulta: 3 desembre 2016].
* ↑ S. Arvanitoyannis, Ioannis. «1.2. ISO 22000». A: HACCP and ISO 22000: Application to Foods of Animal Origin (en anglès). Nova Delhi: John Wiley & Sons, 2009, p. 20-45 (Institute of Food Science and Technology Series). ISBN 9781444320930.
# Midden-Drenthe

Midden-Drenthe és un municipi de la província de Drenthe, al nord-est dels Països Baixos. L'1 de gener del 2009 tenia 33.381 habitants repartits sobre una superfície de 345,82 km² (dels quals 4,33 km² corresponen a aigua).

## Centres de població

| Nucli | Població | Nucli | Població | Nucli | Població |
| Beilen | 9030 | Elp | 370 | Laaghalen | 100 |
| Westerbork | 4560 | Zwiggelte | 300 | Orvelte | 90 |
| Smilde | 4520 | Lieving en Makkum | 200 | Garminge | 80 |
| Bovensmilde | 3310 | Oranje | 200 | Zuidveld | 80 |
| Hoogersmilde | 1460 | Spier | 200 | Eursinge | 60 |
| Hooghalen | 940 | Mantinge | 180 | Bruntinge | ? |
| Nieuw-Balinge | 790 | Holthe | 150 | Hijkersmilde | ? |
| Wijster | 1100 | Balinge | 120 | Laaghalerveen | ? |
| Hijken | 640 | Drijber | 120 | Ter Horst | ? |
| Witteveen | 460 | Brunsting | 100 |

## Administració

Des del 5 de setembre del 2023, l'alcalde del municipi és Jan Zwiers de Gemeentebelangen. Els 23 membres del consistori municipal són, des del 2022:
Resultats eleccions municipals 2022 :
| Partit | Escons |
| Gemeentebelangen - BBBondgenoot | 5 |
| Gemeentebelangen - Smilde-Beilen-Westerbork | 5 |
| Partit del Treball | 4 |
| CDA | 3 |
| VVD | 3 |
| Esquerra Verda | 1 |
| ChristenUnie | 1 |
| D66 | 1 |
| Font: ||

## Referències

* ↑ «Tabel: Kerncijfers wijken en buurten 2021» (en neerlandès). Centraal Bureau voor de Statistiek, 06-08-2021. [Consulta: 3 desembre 2023].
* ↑ «Jan Zwiers burgemeester Midden-Drenthe» (en neerlandès). Vereniging van Nederlandse Gemeenten. [Consulta: 3 desembre 2023].
* ↑ «Gemeenteraad 16 maart 2022» (en neerlandès). Kiesraad. [Consulta: 11 agost 2022].

## Enllaços externs

* www.middendrenthe.nl
# Isoperla richardsoni

Isoperla richardsoni és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Nord-amèrica: els Estats Units (Connecticut, Iowa, Illinois, Kentucky, Minnesota, Missouri, Pennsilvània, Wisconsin i Virgínia Occidental).

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* ↑ Frison, 1935. Ill.Nat.Hist.Surv.Bull. 20:459. «Enllaç».
* 1 2 Catalogue of Life (anglès)
* ↑ uBio (anglès)
* ↑ The Taxonomicon (anglès)
* 1 2 Plecoptera Species File (Version 1.1/4.0) (anglès)
* ↑ Heimdal, D.P., R.E. DeWalt i T.F. Wilton, 2004. Annotated checklist of the stoneflies (Plecoptera) of Iowa. Proceedings of the Entomological Society of Washington 106(4):761-778.
* ↑ DeWalt, R.E., C. Favret i D.W. Webb, 2005. Just how imperiled are aquatic insects? A case study of stoneflies (Plecoptera) in Illinois. Annals of the Entomological Society of America 98(6):941-950.
* ↑ Illinois Natural History Survey (anglès)
* ↑ A Review of the Stoneflies of the Rock River, Illinois Arxivat 2016-03-03 a Wayback Machine. (anglès)
* ↑ Stoneflies of Minnesota (anglès)
* ↑ Stoneflies of Pennsylvania (anglès)
* ↑ Stoneflies of Wisconsin (anglès)
* ↑ Stoneflies of Shawano County, Wisconsin (anglès)
* ↑ Stoneflies of West Virginia (anglès)
* ↑ Global Species Arxivat 2016-03-03 a Wayback Machine. (anglès)
* ↑ GBIF (anglès)
* ↑ NatureServe (anglès)
* ↑ DeWalt, R.E. i S.A. Grubbs, 2011. Updates to the Stonefly Fauna of Illinois and Indiana. Illiesia, 7(3):31-50. «PDF».
* ↑ Flyfishing Entomology - North American Stoneflies (anglès)
* ↑ Perlodidae Species Listing (anglès)
* ↑ Stoneflies of the United States (anglès)

## Bibliografia

* Frison, 1942. Ill.Nat.Hist.Surv.Bull. 22(2):242. «Enllaç».
* Illies, 1966. Das Tierreich 82:417.

## Enllaços externs

* BugGuide (anglès)
* BioLib (anglès)
* Barcodes of Life (anglès)
# Estació de Taipei

L'estació de Taipei (en xinès: 臺北車站 o 台北車站| xinès simplificat: 台北车站) també anomenada estació de ferrocarril de Taipei (台北 火车站, segons la denominació de l'Administració de Ferrocarrils de Taiwan) o Estació principal de Taipei (segons el Metro de Taipei), fa referència a la zona antiga de la ciutat de Taipei, a Taiwan, en la qual convergeixen diferents sistemes de transport públic. Per l'estació circulen diàriament més de 400.000 passatgers, incloent-hi els 321.806 passatgers que usen el metro, i 52.313 que utilitzen el tren ràpid.
L'estació de Taipei i el seu entorn estan en procés de renovació i reurbanització. Els projectes inclouen la construcció de l'aeroport Taoyuan Airport MRT System (que s'espera que entri en servei el 2013) i la Porta de Taipei.

## Referències

* ↑ «砸4億拉皮 台北車站3年回春». 中國時報, 28-01-2010 [Consulta: 29 agost 2010]. Arxivat 2011-07-08 a Wayback Machine. «Còpia arxivada». Arxivat de l'original el 2011-07-08. [Consulta: 25 maig 2011].
* ↑ "Passenger Volume at Taipei Rapid Transit Stations". Taipei City Department of Transportation. Arxivat 2012-03-11 a Wayback Machine. Consultat el 25-02-2011. PDF
* ↑ "Table 2-9 Passenger Traffic of High-Speed Rail Stations". Ministry of Transportation and Communications. January 2011. Consultat el 22-02-2011.

## Enllaços externs

* Pàgina web oficial de l'Estació principal de Taipei Arxivat 2009-08-04 a Wayback Machine.
* Pàgina web oficial de l'Administració del Ferrocarril de Taiwan Arxivat 2010-05-05 a Wayback Machine.
# Mahanoy City

Mahanoy City és una població dels Estats Units a l'estat de Pennsilvània. Segons el cens del 2000 tenia 4.647 habitants.

## Demografia

Segons el cens del 2000, Mahanoy City tenia 4.647 habitants, 2.113 habitatges, i 1.210 famílies. La densitat de població era de 3.518,1 habitants per quilòmetre quadrat.
Dels 2.113 habitatges en un 22,7% hi vivien nens de menys de 18 anys, en un 37,2% hi vivien parelles casades, en un 13,8% dones solteres, i en un 42,7% no eren unitats familiars. En el 39,5% dels habitatges hi vivien persones soles el 24,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,92.
Per edats la població es repartia de la següent manera: un 21,3% tenia menys de 18 anys, un 6,8% entre 18 i 24, un 24,9% entre 25 i 44, un 21% de 45 a 60 i un 26% 65 anys o més.
L'edat mediana era de 43 anys. Per cada 100 dones de 18 o més anys hi havia 84,6 homes.
La renda mediana per habitatge era de 24.347 $ i la renda mediana per família de 32.033 $. Els homes tenien una renda mediana de 29.628 $ mentre que les dones 20.288 $. La renda per capita de la població era de 14.369 $. Entorn del 12,6% de les famílies i el 17,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mahanoy City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Mahanoy City». American Fact Finder. Oficina del Cens dels Estats Units, 12-01-2010.
# Léopard Sportif de Douala

El Léopard Sportif de Douala és un club de futbol camerunès de la ciutat de Douala.

## Palmarès

* Lliga camerunesa de futbol:
** 1972, 1973, 1974

## Futbolistes destacats

* Roger Milla

## Referències

* ↑ Foot-base
* ↑ Séance d'entraînement Léopard Sportif de Douala
* ↑ Schöggl, Hans; Peuple Sawa. «Cameroom - List of Champions». Rec.Sport.Soccer Statistics Foundation, 20-07-2010. [Consulta: 31 març 2011].
* ↑ «Archived copy». Arxivat de l'original el 2014-03-23. [Consulta: 23 març 2014].
# Léopold Anoul

Léopold Anoul (Saint-Nicolas, 19 d'agost de 1922 - Lieja, 11 de febrer de 1990) fou un futbolista belga de la dècada de 1950.
Fou 48 cops internacional amb la selecció belga de futbol, amb la qual disputà la Copa del Món de Futbol de 1954. Pel que fa a clubs, defensà els colors del Royal FC Liegeois (1942-1957) i Standard Liège (1957-1960).

## Referències

* ↑ 1954 FIFA World Cup Switzerland Arxivat 2013-11-13 a Wayback Machine. a fifa.com
* ↑ Perfil a national-football-teams.com
# Malais

Els malais (malai: Melayu Jawi, ملايو) són un grup ètnic de possible origen a Borneo i que es van expandir cap a Sumatra (on les inscripcions més antigues daten del segle VII a Palembang) i la península Malaia on formen més de la meitat de la població. No s'han de confondre amb la raça malaia molt més estesa.
Foren hinduitzats (ja ho estaven al segle VII) però es van convertir a l'islam al segle xv. Els malais parlen el malai que pertany a la família austronèsica. Sobre l'origen del nom "malai" hi ha nombroses teories.
# Malcolm Delaney

Malcolm Hakeem Delaney (Baltimore, Maryland, 11 de març de 1989) és un jugador de bàsquet nord-americà que pertany a la plantilla de l'Olimpia de Milà. Amb 1,91 d'alçada, el seu lloc natural en la pista és el de base.

## Trajectòria esportiva
### Universitat

Va jugar quatre temporades a Virginia Tech, en les quals va fer una mitjana de 16,6 punts i 4,0 assistències per partit. En les seves dues últimes temporades va ser inclòs en el millor quintet de l'Atlantic Coast Conference.

### Europa

Després de no ser triat al Draft de l'NBA de 2011, va marxar a Europa, i en tres anys es va proclamar campió de lliga a França, Ucraïna i Alemanya.
El 2014, fou l'MVP de la final de la Beko BBL així com de la Lliga Regular amb el Bayern de Múnic. En l'Euroleague hi va fer una mitjana de 13,9 punts, 4,5 assistències i 1 robatori mentre que en la lliga alemanya hi va fer una mitjana de 12 punts i 4,3 assistències.
L'agost de 2014 va fitxar pel Lokomotiv Kuban. L'any 2016 juga la Final Four per primera vegada en la història de l'equip rus

### NBA

El juliol de 2016 va signar contracte per dues temporades i 2 milions de dòlars pels Atlanta Hawks de l'NBA.

### Xina

El juliol de 2018 va fitxar pels Guangdong Southern Tigers de la CBA xinesa.

### Catalunya

Al setembre de 2019 fitxa pel FC Barcelona de la Lliga ACB espanyola per una temporada, més una altra d'opcional.

### Itàlia

El juny de 2020 es va anunciar el seu fitxatge per l'Olimpia de Milà

## Referències

* ↑ hokiesports.com Malcolm Delaney Bio Arxivat 2018-05-29 a Wayback Machine., consultado en julio de 2016
* ↑ Official Website of Malcolm Delaney
* ↑ nbamaniacs.com Malcolm Delaney aterriza en Atlanta Hawks por dos años, consultado en julio de 2016
* ↑ sportando.basketball Malcolm Delaney signs with Guangdong in China, consultado en julio de 2018
* ↑ «OFICIAL: Malcolm Delaney, nuevo jugador del Barça». Sport, 13-09-2019. [Consulta: 12 setembre 2019].
* ↑ «Delaney fitxa per l'Armani Milà, "el lloc on podré ser jo mateix"». ccma.cat, 02-06-2020 [Consulta: 8 desembre 2020].

## Enllaços externs

* Euroleague Profile
* Eurobasket.com Profile
* Virginia Tech Profile Arxivat 2018-05-29 a Wayback Machine.
* Gobbler Country News Story
* FIBA.COM Profile Arxivat 2016-01-05 a Wayback Machine.
# Malcolm Fraser

John Malcolm Fraser (n. 21 de maig de 1930) és un polític australià del Partit Liberal que va ser 22è primer ministre d'Austràlia.
Va arribar al poder en 1975 en les eleccions arran de la destitució del govern laborista de Gough Whitlam, en la qual que va exercir un paper clau. Després de tres victòries electorals, va ser derrotat per Bob Hawke en l'elecció de 1983, i va acabar la seva carrera allunyat del seu propi partit.

## Referències

* ↑ «National Museum of Australia - Malcolm Fraser» (en anglès). Arxivat de l'original el 2018-10-12. [Consulta: 22 febrer 2015].